113. AΠΟΦΑΣΗ YΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 36810/1028 της 20 Ioυλ./3 Αυγ. 2004 (ΦΕΚ Β΄1186) Κανονισμός περί ελέγχου και διαδικασίας ελέγχου της διασφάλισης των αποκλειστικών δικαιωμάτων του φορέα παροχής καθολικής υπηρεσίας. Έχοντας υπόψη: 1.Τις διατάξεις του άρθρου 6 παρ. 1 εδάφιο ιη΄ του Ν. 2668/1998 (Α΄ 282) "Οργάνωση του τομέα παροχής ταχυδρομικών υπηρεσιών και άλλες διατάξεις", σε συνδυασμό με τις διατάξεις του άρθρου 2 του Ν. 3185/2003 (Α΄ 229) "Τροποποίηση του Ν. 2668/1998 (ΦΕΚ 282 Α΄), εναρμόνιση με την Οδηγία 2002/39/ΕΚ, ρυθμίσεις θεμάτων του Οργανισμού ΕΛΛΗΝΙΚΑ ΤΑΧΥΔΡΟΜΕΙΑ (ΕΛ.ΤΑ.) και άλλες διατάξεις".  2.Τις διατάξεις του άρθρου 29 Α του Ν. 1558/1985 (Α΄ 137) "Κυβέρνηση και Κυβερνητικά όργανα", όπως αυτό προστέθηκε με το άρθρο 27 του Ν. 2081/1992 (Α΄ 154) και αντικαταστάθηκε με το άρθρο 1 παράγραφος 2 α του Ν. 2469/1997 (Α΄ 38). 3.Τις διατάξεις του Π.Δ. 293/1999 (Α΄263) "Οργανισμός του Υπουργείου Μεταφορών και Επικοινωνιών".  4.Την υπ’ αριθ. 18674/4176/26.3.2004 κοινή απόφαση του Πρωθυπουργού και του Υπουργού Μεταφορών και Επικοινωνιών " Ανάθεση αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών" ( ΦΕΚ 535/Β/2004).  5.Την υπ’ αριθ. 305/63/6.2.2004 γνώμη της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.).  6.Το γεγονός ότι από την εφαρμογή της παρούσας απόφασης, δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Ο έλεγχος της διασφάλισης των αποκλειστικών δικαιωμάτων του φορέα παροχής καθολικής υπηρεσίας ασκείται από την Ε.Ε.Τ.Τ. 2.Κατά την πραγματοποίηση ελέγχου της διασφάλισης των αποκλειστικών δικαιωμάτων του φορέα παροχής καθολικής υπηρεσίας, εφαρμόζονται αναλόγως οι διατάξεις της αριθ. 36808/1026/18.6.2004 (Φ.Ε.Κ. 970/Β) απόφασης του Υπουργού Μεταφορών και Επικοινωνιών "Κανονισμός ακροάσεων της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.) επί  Σελ. 178,62 Τεύχος      Σελ.        ζητημάτων παροχής ταχυδρομικών υπηρεσιών, καθώς και καθορισμός του είδους και της διαδικασίας διενέργειας ερευνών ή άλλων ελεγκτικών πράξεων από την ίδια αρχή, για τη διαπίστωση παραβάσεων του Ν. 2668/1998, καθώς και της υπ’ αριθ. 36809/1027/2.7.2004 (ΦΕΚ 1083/Β) όμοιας, περί διαδικασιών εξέτασης από την Ε.Ε.Τ.Τ., παραπόνων των χρηστών και επίλυσης διαφορών που αναφύονται κατά την εφαρμογή της νομοθεσίας περί παροχής ταχυδρομικών υπηρεσιών  3.Η ισχύς της παρούσας απόφασης αρχίζει από τη δημοσίευσή της.  